Απόφαση της Επιτροπής

της 18ης Νοεμβρίου 2003

για την τροποποίηση της απόφασης 97/222/ΕΚ όσον αφορά τις εισαγωγές προϊόντων με βάση το κρέας από την Αυστραλία και τη Σλοβενία

[κοινοποιηθείσα υπό τον αριθμό Ε(2003) 4205]

(Κείμενο που παρουσιάζει ενδιαφέρον για τον ΕΟΧ)

(2003/826/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές βοοειδών, αιγοπροβάτων και χοίρων, καθώς και νωπού κρέατος ή προϊόντων με βάση το κρέας από τρίτες χώρες(1), όπως τροποποιήθηκε τελευταία από τον κανονισμό (ΕΚ) αριθ. 807/2003(2), και ιδίως το άρθρο 21α παράγραφος 2,

Εκτιμώντας τα ακόλουθα:

(1) Η απόφαση 97/222/ΕΚ της Επιτροπής(3), όπως τροποποιήθηκε τελευταία από την απόφαση 2003/733/ΕΚ(4), καταρτίζει κατάλογο των τρίτων χωρών και των τμημάτων αυτών από τα οποία επιτρέπεται η εισαγωγή προϊόντων με βάση το κρέας.

(2) Η επιδημιολογική κατάσταση όσον αφορά την κλασική πανώλη των χοίρων στην Σλοβενία εκτιμήθηκε πρόσφατα και κρίθηκε ικανοποιητική. Επομένως, τα κράτη μέλη πρέπει να επιτρέψουν την εισαγωγή στην Κοινότητα νωπού χοιρινού κρέατος από τη Σλοβενία.

(3) Ο κατάλογος των τρίτων χωρών και των τμημάτων αυτών από τα οποία τα κράτη μέλη επιτρέπουν τις εισαγωγές προϊόντων με βάση το κρέας, όπως ορίζεται στην απόφαση 97/222/ΕΚ, πρέπει να ενημερωθεί όσον αφορά τη Σλοβενία έτσι ώστε να συμφωνεί με τους κοινοτικούς κανόνες για τις εισαγωγές νωπών κρεάτων ανάλογα με τις διάφορες κατηγορίες επεξεργασίας προϊόντων με βάση το κρέας.

(4) Όσον αφορά την Αυστραλία, είναι δυνατόν να εισαχθεί μόνο νωπό κρέας πουλερικών και ζώντα πουλερικά, ιδίως κρέας στρουθιονίδων και στρουθιονίδες, που υπόκεινται σε συγκεκριμένες απαιτήσεις για δοκιμές εξαιτίας της χρήσης των εμβολίων της ψευδοπανώλης των πτηνών που δεν συμφωνούν με την κοινοτική νομοθεσία, η εισαγωγή δε προϊόντων κρέατος αγρίων και εκτρεφομένων θηραμάτων πρέπει να περιοριστεί σε επεξεργασμένα προϊόντα έως ότου αξιολογηθεί περαιτέρω η κατάσταση σχετικά με τις κατηγορίες αυτές των πτηνών.

(5) Συνεπώς η απόφαση 97/222/ΕΚ πρέπει να τροποποιηθεί αναλόγως.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/222/ΕΚ τροποποιείται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Νοεμβρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 122 της 16.5.2003, σ. 36.

(3) ΕΕ L 89 της 4.4.1997, σ. 39.

(4) ΕΕ L 264 της 15.10.2003, σ. 32.

ΠΑΡΑΡΤΗΜΑ

Τα μέρη Ι και ΙΙ του παραρτήματος της απόφασης 97/222/ΕΚ αντικαθίστανται ως εξής:

"ΜΕΡΟΣ I

Περιγραφή περιοχών στις οποίες εφαρμόζεται η διαίρεση σε περιφέρειες για τις χώρες που απαριθμούνται στα μέρη II και III

>ΘΕΣΗ ΠΙΝΑΚΑ>

ΜΕΡΟΣ II

Τρίτες χώρες ή τμήματα τρίτων χωρών από τις οποίες επιτρέπονται οι εισαγωγές στην Ευρωπαϊκή Κοινότητα προϊόντων με βάση το κρέας

>ΘΕΣΗ ΠΙΝΑΚΑ>

- Επειδή δεν έχει συνταχθεί πιστοποιητικό δεν επιτρέπονται οι εισαγωγές."